Rușii au combinat Sputnik V cu AstraZeneca. Când vor fi publicate rezultatele testelor clinice.
Rușii așteaptă rezultatele unui studiu pentru a combina Sputnik V cu AstraZeneca. Șeful RDIF: "Credem că cercetarea din Azerbaidjan va arăta eficiența ridicată a acestei abordări".
Rezultatele testelor clinice efectuate pentru a combina vaccinurile anti-COVID-19 Sputnik V şi AstraZeneca urmează să fie publicate la sfârșitul lunii iulie, a anunțat, marți, Kirill Dmitriev, directorul Fondului rus de Investiții directe (RDIF), transmite Interfax.ru"Aceste teste sunt pe cale de a fi finalizate în Azerbaidjan și în alte câteva țări (…) ne așteptăm să publicăm rezultatele acestui studiu clinic comun cu AstraZeneca în următoarele două săptămâni, până la sfârșitul lunii iulie", a declarat Dmitriev, într-o videoconferinţă.Potrivit șefului RDIF, "rezultatele pot fi uimitoare"."Credem că cercetarea din Azerbaidjan va arăta eficiența ridicată a acestei abordări și ne așteptăm ca Institutul Serum din India să poată produce Sputnik V", a mai spus Dmitriev.Companiile ruse responsabile cu dezvoltarea şi fabricarea vaccinurilor Sputnik V şi AstraZeneca au încheiat în decembrie un acord privind crearea unui vaccin combinat împotriva COVID-19.